open-index/open-wikipedia-markdown huggingface dataset:
Terveydenhoito

**Terveydenhoito** on terveydenhuoltojärjestelmän resurssoima laaja toimenkuva, joka käsittää toimenpiteet sairauksien ennalta ehkäisemiseksi, hyvän elämänlaadun säilyttämiseksi ja parantamiseksi sekä sairauksien hoidoksi ja kuntoutukseksi.  Eri valtioissa on kuitenkin toteutettu vaihtelevia ratkaisuja julkisen terveydenhoidon kautta, koska perintö- ja ympäristötekijät vaihtelevat, samoin psyykkiset tekijät ajatellen itsensä huoltoa sekä maiden välillä.

Suomessa ja muissa Pohjoismaissa on julkinen vastuuterveydenhoito yhdistettynä yksityisiin vakuutuksiin, Yhdysvalloissa tästä kiistellään siitä huolimatta, että siellä terveydenhoito on erityisen kallista. Kehitysmaissa terveydenhuolto on vaihtelevan puutteellista, mikä riippuu ainakin rahoituksen kohdentamisesta. Julkisen terveydenhuollon filosofinen perusta on kuitenkin siinä, että hyvinvointiyhteiskunnassa pidetään eettisesti oikeana antaa yhteisistä varoista rahoitusta esimerkiksi vammaisten, lasten ja vähävaraisten sekä psyykkisesti ja sosiaalisesti vajaavaltaisten henkilöiden huoltoon yhteisistä varoista. Ihmisethän eivät kuitenkaan voi vaikuttaa esimerkiksi perintötekijöihinsä, ja kovin vähän myös työoloihinsa.

## Ammatit
* Bioanalyytikko
* Dosentti
* Ensihoitaja
* Farmaseutti
* Fysioterapeutti
* Hammaslääkäri
* Hieroja ja urheiluhieroja
* Lääkintävahtimestari
* Lääkäri
* Lähihoitaja
* Proviisori
* Puheterapeutti
* Ravitsemusterapeutti
* Psykologi
* Röntgenhoitaja
* Sairaanhoitaja
* Sairaalafyysikko
* Sairaalageneetikko
* Sairaalakemisti
* Sairaalamikrobiologi
* Sairaalasolubiologi
* Terveydenhoitaja
* Toimintaterapeutti
* Naprapaatti
* Osteopaatti

## Osa-alueet

Terveydenhoidon piiriin kuuluu lukuisia erilaisia osa-alueita, joiden jakoperusteita on monenlaisia. Mahdollinen jakoperuste esitetään osittain professori Leo Noron mukaan: 
# tautien syyt, johon liittyy perinnöllisys ja ympäristötekijät
# Mielenterveys mukaan lukien stressi ja psykosomaattiset sairaudet
# Terveellinen ravinto ja oikea ravitsemus
# Sydän- ja verenkiertoelimistön taudit ja niiden ehkäisy
# Syöpätaudit ja niiden ehkäisy
# Kollageenitaudit
# Työterveyshuolto ja ammattitaudit
# Tapaturmat ja niiden torjunta
# Nautintoaineet ja  huumeet
# Tarttuvat taudit ja rokotukset 
# Neuvolapalvelut kuten äitiys-, lasten-, ehkäisy- ja vanhustenneuvola; myös kouluterveydenhuolto
# Ympäristöterveydenhuolto

## Lähteet
Opiskelija

**Opiskelija** on varsinkin korkeakoulussa, kansanopistossa tai aikuisopiskelun piirissä opiskeleva henkilö. Aikaisemmin opiskelijoiksi sanottiin lähinnä yliopistoissa opintoja harjoittavia, mutta koulutusjärjestelmän laajeneminen ja yhteiskunnalliset muutokset ovat vaikuttaneet myös opiskelua koskeviin käsityksiin. Nykyään myös toisen asteen oppilaitoksissa olevat katsotaan opiskelijoiksi. Opiskelijoiden yhteenliittymillä, opiskelijajärjestöillä, on ollut keskeinen merkitys yhteiskunnallisessa ja kulttuurielämässä. Nämä järjestöt ovat 1960-luvulta lähtien saaneet yhä enemmän etujärjestöjen piirteitä.

Yleisesti peruskoulussa opiskelevaa henkilöä sanotaan oppilaaksi ja lukiossa tai muussa korkeammassa oppilaitoksessa opiskelevaa sanotaan opiskelijaksi, joskin oppilas-sanaa voidaan pitää yleiskäsitteenä.

## Mielenterveys
YTHS:n ylilääkärinä työskennellyt Kristina Kunttu sanoo, että Suomessa opiskelijat tuskin voivat entistä huonommin, nyt vain entistä useampi kehtaa sanoa kärsivänsä stressistä tai ahdistuksesta. Kyselyssä kolmannes korkeakouluopiskelijoista oli kärsinyt jostain sellaisesta, mutta Kuntun mukaan useissa tapauksessa vain lievistä, ja jo 1960-luvulla kolmannes yliopisto-opiskelijoista oli kärsinyt mielenterveyshäiriöistä. Vakavia ongelmat ovat suunnilleen 10-15 prosentilla, kuten muussakin väestössä.

Koulutuksen oikeudenmukaisuuden ja tasa-arvon apulaisprofessori Kristiina Brunila sanoo, että moni nuori reagoi vahvasti kohtaamiinsa vaikeuksiin, mutta nykyisessä "haavoittuvuuden eetoksessa" nämä reaktiot esitetään liiankin usein psykologis-terapeuttisen sanaston termein, vaikkei varsinaisista mielenterveysongelmista olisi kyse. Joskus taas oireiden syy onkin yksinäisyys, talousongelmat tai kiusaaminen.

## Katso myös
* Peruskoulu
* Ammattioppilaitos
* Lukio
* Ammattikorkeakoulu
* Yliopisto

## Lähteet

## Aiheesta muualla
Andrew Tanenbaum

**Andrew Stuart ”Andy” Tanenbaum** (s. 1944 Yhdysvallat) on tietojenkäsittelytieteen professori. Vuodesta 1971 lähtien hänen toimipaikkansa oli Amsterdamin vapaa yliopisto (Vrije Universiteit Amsterdam). Hän jäi eläkkeelle vuonna 2014.

## Ura ja oppikirjat

Parhaiten Tanenbaum tunnetaan tietotekniikka-alan kirjoistaan, joita käytetään laajalti oppikirjoina. 

Tanenbaumin tunnetuimpiin kirjoihin kuuluvat:
* *Operating Systems: Design and Implementation*, 1987, 
* *Modern Operating Systems*, 2001, 
* *Computer Networks*, 2003, 

## Vaikutus vapaiden ohjelmistojen taustalla
Tanenbaum kehitti 1980-luvun alussa suljettuna lähdekoodina julkaistun Amsterdam Compiler Kit -kääntäjän. Kun yhdysvaltalainen Richard Stallman oli kiinnostunut sen käyttämisestä vapaissa ohjelmistoissa, Tanenbaum vastasi että se ei ole vapaa ohjelmisto. Tältä pohjalta Stallman alkoi keskittyä GNU C Compilerin kehittämiseen vapaita ohjelmistoja varten.

Tanenbaum myös kehitti Minix-käyttöjärjestelmän opetustarkoituksiin. Se oli Unixin kaltainen käyttöjärjestelmä. Suomalaisen Linus Torvaldsin kurssikirjana oli yliopistossa Tanenbaumin kirja *Operating Systems: Design and Implementation* (1987). Kirja sisälsi yksityiskohtaisen kuvauksen toimivan Minix-käyttöjärjestelmän toiminnasta ja kirjan sisältämissä esimerkeissä Tanenbaum käytti 12&nbsp;000 riviä Minixin lähdekoodia. Torvaldsin Linux-käyttöjärjestelmä sai vaikutteita Minixistä.

## Minix Intelin suorittimissa
Minix on yksi maailman suosituimmista ohjelmistoista, sillä se on sisältynyt Intel-yhtiön suorittimiin vuodesta 2008 alkaen. Jokainen Intelin suoritin vuodesta 2008 alkaen sisältää mikroprosessorin, jolla ajetaan Management Engine -nimistä toiminnallisuutta. Tämä toiminnallisuus on toteutettu avoimen lähdekoodin Minix 3:een pohjautuvalla suljetun lähdekoodin versiolla. Intel ei kertonut Tanenbaumille Minixin käytöstä eikä pyytänyt siihen erikseen lupaa, ja tiedon paljastuminen tuli myöhemmin Tanenbaumille yllätyksenä.

## Lähteet

## Aiheesta muualla

* Tanenbaumin oma kotisivu 
* Keskusteluryhmissä Linus Torvaldsin kanssa käyty kuuluisa väittely (englanniksi)
Opintoviikko

**Opintoviikko** (lyhenne ov) oli Suomessa 1970-luvulta 2000-luvun puoleenväliin saakka opintojen laajuuden mitta, jolla yhtenäistettiin eri opintoalojen tutkintolaajuuksia. Opintoviikolla tarkoitettiin arvioitua keskimääräisen opiskelijan tekemää 40 tunnin työtä opintotavoitteiden saavuttamiseksi.

Opintoviikko oli Suomessa käytössä 1960-luvun lopulta korkeakoulututkintojen laajuuden mittana vuoteen 2005 asti, jonka jälkeen sen käytöstä luovuttiin korkea-asteella vuosina 2005–2010 osana Euroopan unionin korkeakoulupolitiikan yhtenäistämistä eli Bolognan prosessia.Opintoviikon korvasi opintopiste. Opintoviikkojärjestelmässä alemman korkeakoulututkinnon laajuus oli 120 opintoviikkoa, ylemmän tutkinnon laajuus 160 opintoviikkoa, alempi tutkinto mukaan lukien. Poikkuksena olivat teknillis–tieteellisen alan tutkinnot diplomi-insinööri ja arkkitehti, jotka olivat 180 opintoviikon laajuisia, seä eläinlääketieteen lisensiaatin tutkinto, jonka laajuus oli 220 opintoviikkoa. 

60 opintopistettä vastaa yhden vuoden täysipainoista opiskelua tai 1600 tuntia, eli periaatteessa yksi opintoviikko vastaa 1,5 opintopistettä. Käytännössä kertoimina on käytetty lukuja 1,5:n ja 2:n välillä silloin, kun eri mitoituksella olevia opintoja on yhdistetty samaan tutkintoon.

Ammatillisella asteella opintoviikot vaihtuivat osaamispisteiksi 1. elokuuta 2015.

## Lähteet
Kiinalainen aikakausinimi

**Kiinalainen aikakausinimi** (perint.: 年號, yksink.: 年号, pinyin: nían hào) oli Kiinan keisarin asettama nimitys osalle hänen hallintokauttaan. Tätä nimeä käytetään viitattaessa johonkin vuoteen kiinalaista kalenteria käyttäen, sillä kiinalainen kalenteri toimii 60 vuoden jaksoissa eikä pelkkä vuoden numero siis riitä. Aikakausinimiä alettiin käyttää Han-dynastian aikana.

Keisarit saattoivat hallintokaudellaan käyttää yhtä tai useampaa aikakausinimeä. Aina kun aikakausinimi vaihtui, vuosien laskeminen aloitettiin uudelleen yhdestä. Niiden aikakausinimien osalta joita ovat käyttäneet useammat keisarit, täytyy myös keisarin tai dynastian nimi mainita vuotta määritettäessä. Kullakin aikakausinimellä on myös merkitys, ikään kuin motto, joka viittaa jollakin tavalla kyseiseen hallintokauteen.

Keisarit Tang-dynastiasta Ming-dynastiaan (Ming-dynastiaa lukuun ottamatta) on helpompaa tunnistaa heidän yksiselitteisistä temppelinimistään. Ming- ja Qing-dynastian keisarit tunnetaan aikakausinimillään, sillä he käyttivät vain yhtä aikakausinimeä hallintokautensa aikana.

Hieman erilaisella nimeämisperiaatteella aikakausinimiä on käytetty myös Japanissa, Koreassa ja Vietnamissa, Japanissa käytetään edelleen. 

## Katso myös
* Kiinalainen kalenteri

## Aiheesta muualla

* Vertailevia taulukoita kiinalaisista, japanilaisista ja korealaisista aikakausinimistä  (japaniksi)
20000 Varuna

**20000 Varuna** (symboli: ) on Neptunuksen radan ulkopuolella kiertävä kohde, joka kuuluu Kuiperin vyöhykkeeseen. Se löydettiin vuonna 2000 ja siitä käytettiin väliaikaista tunnistetta ****. 
Varuna on nimetty hindujumala Varunan mukaan.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Pyörähdysaika akselin ympäri on . Läpimitaksi on arvioitu  albedolla .

## Lähteet
*JPL Small-Body Database Browser: 20000 Varuna (2000 WR106) 

### Viitteet
28978 Ixion

**28978 Ixion** (symboli: ) on Neptunuksen radan ulkopuolella kiertävä kohde, joka kuuluu Kuiperin vyöhykkeeseen. Se löydettiin vuonna 2001. 

Ixionin läpimitan arvioidaan olevan noin 822 kilometriä ja sen keskietäisyys Auringosta on noin 39,31 AU. 

Ixion luokitellaan plutinoksi ja sitä pidetään mahdollisena ehdokkaana kääpiöplaneetaksi.

Ixion on nimetty kreikkalaisen mytologian Iksionin mukaan. Sitä kutsuttiin aiemmin nimellä ****.

## Lähteet
*JPL Small-Body Database Browser: 28978 Ixion (2001 KX76) 
*Numbered minor planets 

### Viitteet
Quaoar

**50000 Quaoar** (symboli: ) on Neptunuksen radan ulkopuolella, Kuiperin vyöhykkeellä Aurinkoa kiertävä kohde. Sen löysivät Chad Trujillo ja Michael Brown 4. kesäkuuta 2002. Quaoar on nimetty Tongva-intiaaniheimon mytologiassa esiintyvän Quaoar-luojajumalan mukaan. Quaoar oli löytöhetkellään suurin Kuiperin vyöhykkeeltä löydetty kohde Pluton jälkeen. Ennen kuin Quaoar sai nimensä, se tunnettiin väliaikaisella nimityksellä ****. Quaoar on ehdokas kääpiöplaneetan statuksen saamiseksi. Quaoarilla on myös kuu nimeltä Weywot. Vuonna 2023 Quaoarilta löydettiin rengas.

## Fyysiset ominaisuudet

Quaoar oli ensimmäinen transneptuninen kohde, jonka läpimitta saatiin mitattua suoraan Hubble-avaruusteleskoopin ottamista kuvista. Näiden kuvien perusteella läpimitaksi arvioitiin noin 1&nbsp;200 kilometriä , joskin myöhemmät Spitzer-teleskoopilla tehdyt havainnot viittasivat hieman arvioitua suurempaan albedoon ja sitä kautta pudottivat läpimitta-arvion 654,8&ndash;1051,1 kilometriin. Quaoar koostunee pääasiassa kivestä ja jäästä. Se on melko tumma kohde (albedo ~0,2), mikä viittaa siihen, ettei sillä olisi jääkuorta. Quaoarin pinta on väriltään hieman punertava.

Quaoarin pinnalla on havaittu myös merkkejä ammoniumhydraatista sekä kiteytyneestä jäästä. Tämä löytö oli yllättävä, sillä molempien olisi pitänyt tuhoutua suurienergiaisen hiukkassäteilyn vaikutuksesta noin 10 miljoonan vuoden aikana. Koska suurienergiaisilta hiukkasilta suojaavaa ilmakehää tai magneettikenttää näin pienellä kappaleella ei luultavasti ole, käytännössä löydöksen selittäminen vaatii Quaoarin pintakerroksen aktiivista uusiutumista. Tämän varteenotettavana aiheuttajana Quaoarin kokoisella kappaleella olisi kryovulkanismi. 

Quaoarin rata on hyvin ympyrämäinen, ja sen etäisyys Auringosta on noin 42 AU. Quaoarin kiertoaika Auringon ympäri on noin 288 vuotta.

Quaoarilla on rengas, jonka olisi aiempien arvioiden mukaan pitänyt tiivisstyä kuuksi.  Oulun yliopiston tähtitieteen professori Heikki Salo on kehittänyt mallin, joka selittää miksi rengas ei ole tiivistynyt kuuksi. Sen selittää jään kimmoisuuden käyttäytymisen muuttuminen mitä kylmempää on.

## Lähteet

## Aiheesta muualla

*JPL Small-Body Database Browser: 50000 Quaoar (2002 LM60) JPL:ssä 
*Numbered minor planets
Soitin

**Soitin** eli **instrumentti** on väline, jolla tuotetaan säveliä tai korostetaan rytmiä ja sointia. Soittimesta riippuen ääni voidaan tuottaa esimerkiksi näppäilemällä tai puhaltamalla.

## Historiaa

Varhaiset ihmiset tuottivat ääniä omalla vartalollaan, esimerkiksi taputtamalla käsiään. Kun he siirtyivät käyttämään sävelten tuottoon löytämiään esineitä, ensimmäiset soittimet olivat syntyneet.

Arkeologit ovat löytäneet mammutin luusta tehdyn huilun 37&nbsp;000 vuoden takaa. Euroopasta ei ole löytynyt muita jälkiä kielisoittimista ennen kristinuskon leviämistä kuin Välimeren seudun lyyrat, harput ja lyyrat.

## Luokittelu

Soittimet voidaan luokitella eri tavoin. Neljä perusryhmää ovat vaskipuhaltimet, puupuhaltimet, lyömäsoittimet ja kielisoittimet. Kosketinsoittimet voivat olla oma ryhmänsä, vaikka niissä ääni syntyy joko kielissä (kuten pianossa) tai ilmavirtauksessa (kuten uruissa).

Varsinkin länsimaisessa musiikissa soittimet jaetaan tavallisesti seuraavasti:
*kosketinsoittimet
*kielisoittimet eli kordofonit, joista usein erotetaan vielä omaksi ryhmäkseen jousisoittimet
*aerofonit, jotka sisältävät muun muassa puhallinsoittimet, mitkä jaetaan edelleen puupuhaltimiin ja vaskipuhaltimiin 
*lyömäsoittimet
*sähkösoittimet eli elektrofonit.

Nykyisin käytetään myös  Erich von Hornbostelin ja  Curt Sachsin vuonna 1914 esittämää luokittelua, joka perustuu äänen fysikaaliseen muodostumiseen soittimessa: värähteleekö soitin itse, sen kieli, vai ilma soittimen sisällä. Tässä luokittelussa esimerkiksi kosketinsoittimia ei lueta omaksi ryhmäkseen, sillä ääni syntyy niissä hyvinkin eri tavoin, vaan esimerkiksi piano kuuluu kordofoneihin ja urut aerofoneihin. Lisäksi lyömäsoittimet jaetaan äänen syntytavan mukaan edelleen idiofoneihin ja membranofoneihin.

## Katso myös

* Luettelo soittimista
* Organologia

## Lähteet
Luettelo soittimista

Tässä luettelossa on yleisimpiä soittimia.

## Kosketinsoittimet
*Carillon
*Celesta
*Cembalo
*Flyygeli
*Hammond-urut
*Harmonikka
*Klavikordi
*Piano
*Regaali
*Sähköurut
*Spinetti
*Syntetisaattori
*Urkuharmoni
*Urut
*Virginaali

## Kielisoittimet (näppäiltävät)

*Akustinen kitara
*Balalaikka
*Banjo
*Biwa
*Busuki (buzuki, bouzouki)
*Gayageum
*Harppu
*Kantele
*Kitara
*Koto
*Luuttu
*Lyyra
*Mandoliini
*Moodswinger
*Pipa
*Psalttari
*Shamisen
*Sitar
*Sitra
*Ukulele
*Vihuela

## Jousisoittimet
*Alttoviulu
*Arpeggione
*Avainviulu
*Baryton
*Crwth
*Erhu
*Hardangerviulu
*Jouhikko
*Kampiliira
*Kontrabasso
*Mariantrumpetti
*Morin khuur
*Oktobasso
*Sello
*Viola d'amore
*Viola da gamba
*Violone
*Viulu

## Lyömäsoittimet

*Aburukuwa
*Alasin
*Bassorumpu
*Bodhrán-rumpu
*Cabasa
*Cajon
*Congarummut
*Djembe
*Gongi
*Guiro
*Hi-hat
*Hiekkaputki
*Jousirumpu
*Kastanjetit
*Kellopeli
*Kirkonkello
*Kulkuset
*Ksylofoni
*Lautaset
*Lehmänkello
*Marakassit
*Marimba
*Metallofoni
*Patarummut
*Pikkurumpu
*Putkikellot
*Rumpu
*Rumpusetti
*Rytmikapulat
*Steel pan
*Tamburiini
*Tamtam
*Vibrafoni
*Vibraslap
*Virveli

## Puhallinsoittimet
### Puupuhaltimet
*Dulzian
*Englannintorvi
*Fagotti
*Huilu
*Klarinetti
*Kornamusa
*Krumhorn
*Nokkahuilu
*Oboe
*Pikkolohuilu
*Poikkihuilu
*Ranketti
*Saksofoni
*Skalmeija

### Vaskipuhaltimet
*Aidatrumpetti
*Alppitorvi
*Baritonitorvi (eufonium)
*Bassopasuuna
*Carnyx
*Cimbasso
*Flyygelitorvi
*Käyrätorvi
*Kornetti
*Ofikleidi
*Olifantti
*Pasuuna
*Postitorvi
*Serpentti
*Sinkki
*Sousafoni
*Taskutrumpetti
*Trumpetti
*Tuuba
*Vuvuzela

### Muut puhaltimet

*Didgeridoo
*Huuliharppu
*Kukkopilli
*Melodika
*Pajupilli
*Panhuilu
*Säkkipilli
*Tinapilli
*Tuohitorvi

## Sähkösoittimet
*Bassokitara
*Chapman Stick
*Ondes Martenot
*Sähkökantele
*Sähkökitara
*Sähköviulu
*Stylofoni
*Syntetisaattori
*Theremin
*Tietokone

## Idiofonit
*Kampa
*Munniharppu
*Pirunviulu
*Saha
*Triangeli
*Viinilasi
Länsimainen musiikki

**Länsimainen musiikki** on musiikkia, jota perinteisesti soitetaan ja kuunnellaan erityisesti Euroopassa ja Pohjois-Amerikassa. Sen vaikutus on kuitenkin nähtävissä koko maailman nykyaikaisessa populaarimusiikissa.

Lajityypit vaihtelevat rock-musiikista taidemusiikkiin ja populaarimusiikkiin. Nykyajan länsimaisen musiikin eräitä määrittäviä piirteitä ovat radio- sekä albumipainotteisuus.

## Länsimaisen musiikin teoria

Seuraavassa muutamia länsimaiseen musiikkiin kuuluvia käsitteitä. Osa on toki tuttuja käsitteitä myös muissa musiikkikulttuureissa.

*Musiikin aikakaudet
*Länsimaisen musiikin historia
*Sävelasteikko
*Melodia
*Rytmi
*Harmonia
*Äänenväri
*Kontrapunkti
*Kenraalibasso
*Soinnutus

## Länsimaisen musiikin tyylilajit

*Taidemusiikki eli klassinen musiikki
**Antiikin musiikki
**Keskiajan musiikki
**Renessanssin musiikki
**Barokkimusiikki
**Galantti tyyli
**Klassismin musiikki
**Romantiikan musiikki
**1900-luvun taidemusiikki
**Nykymusiikki
*Populaarimusiikki
**Folkmusiikki
**Country
**Afroamerikkalainen musiikki
***Blues
***Jazz
***Soul
***Funk
***Disko
**Rock
***Metallimusiikki
**Pop
**Hip hop -musiikki (Rap)
**Elektroninen musiikki

## Katso myös

* Luettelo musiikin tyylilajeista
* Luettelo säveltäjistä
* Luettelo soittimista
Liberaali

**Liberaali** voi tarkoittaa seuraavia asioita:

* Vapaamielinen henkilö.
* Liberalismin kannattaja.
* Liberaalisen puolueen kannattaja.
* Liberaaliteologian edustaja.

## Lähteet
Frédéric Bastiat

**Claude Frédéric Bastiat** (, 30. kesäkuuta 1801 Bayonne – 24. joulukuuta 1850 Rooma) oli ranskalainen klassinen liberaali taloustieteilijä ja valistusajattelija, joka kannatti vapaata markkinataloutta. Bastiat vastusti veroja, talouden sääntelyä, tulleja ja kaikkia julkisia palveluita lukuun ottamatta yövartijavaltioon kuuluvia kansalaisten fyysisen turvallisuuden ja omistusoikeuden ylläpitoon kuuluvia järjestyksenpitotehtäviä.

## Teokset

Bastiat'n tunnetuimmat teokset ovat *Vetoomus kynttiläntuottajien puolesta* (*Pétition des marchands de chandelles*), *Valtio* (*L'État*), *Laki* (*La loi*) ja *Näkyvä ja näkymätön* (*Ce qu'on voit et ce qu'on ne voit pas*).

*Vetoomus kynttiläntuottajien puolesta* (1854) on protektionismin satiiri. Siinä kynttiläntuottajat ja muu valaistusteollisuus esittävät hallinnolle vetoomuksen, jossa toivotaan suojaa epäreilua ulkomaista kilpailijaa, Aurinkoa, vastaan, koska se vie heiltä markkinoita alhaisempien valontuotantokustannusten vuoksi.

Bastiat ironisesti ehdotti, että jos kaikilta katkaistaisiin oikea käsi, jolloin samoihin tehtäviin tarvittaisiin enemmän työtä, se osoittaisi, että pelkkä työn lisääminen työn itsensä vuoksi ei luo vaurautta.

Pamfletti *Laki* ilmestyi vuonna 1850. Siinä hän määrittelee oikeudenmukaisen lakijärjestelmän ja pyrkii osoittamaan, miten se johtaa vapaaseen yhteiskuntaan. Bastiat'n mukaan valtion tehtävänä on suojella kansalaistensa elämää, vapautta ja omaisuutta, ei toimia näitä vastaan.

## Katso myös
*Rikotun ikkunan virhepäätelmä

## Lähteet

## Suomennettu teos

* 

## Aiheesta muualla

Yleistä:
* Frédéric Bastiat (1801-1850)    

Teoksia:
* Frédéric Bastiatin teoksia *Project Gutenberg* 
* *[http://www.taloudenperusteet.com/bastiat/laki.html Laki] *
* *Vetoomus kynttiläntuottajien puolesta*
** suomeksi
** text of the petition, 
** alkuperäinen teksti 
** Candlemaker's Petition Audio Book , *FreeAudio.org*
Anarkosyndikalismi

**Anarkosyndikalismi** on anarkismin haara, jossa ammattiliittoja (ransk. *syndicats*) pidetään yhteiskunnallisen vapautumisen ja vallankumouksen airuina sekä tulevan anarkistisen yhteiskunnan siemeninä.

## Teoria
Anarkosyndikalistien mukaan omistava luokka ja valtio eivät luo mitään, vaan ne ovat vain tuottavien työläisten parasiitteja. Kun työväki yhdistyy ja lakkaa hyödyttämästä riistäjiään, järjestelmä romahtaa ja seuraa vallankumous. Anarkismiin siirtymisen tärkein väline on yleislakko.

Anarkosyndikalistit haluavat maailman tuotannon rakentuvan teollisuusryhmittäin jokaisella tuotannon alalla, ja integroituvan talousliitoksi. Päätöksenteko olisi kuitenkin kollektiivista ja perustuisi kunkin työpaikan yleiskokouksen päätöksiin. Tuotanto perustuisi ihmisten tarpeisiin ja takaisi että kaikki saisivat tarvitsemansa asiat ja palvelut.

## Historia
Anarkosyndikalismi yhdistetään etenkin Rudolf Rockeriin (1873–1958).

Espanjan sisällissodan aikana Barcelona ja sitä ympäröivä Katalonia jäi anarkosyndikalistien valtaan. Espanjan tasavallan puolella olevat anarkistit, vuonna 1910 Barcelonassa perustettu työväen kansalliskonfederaatio Confederación Nacional del Trabajo (CNT), kumosivat ammattiyhdistysliikkeen perusteella järjestäytyneen miliisin avulla vanhan vallan. Tavarat jaettiin hankintakuponkien perusteella ja arvon mittana olivat työtunnit, jotka olivat kaikilla yhtä arvokkaita.

## Katso myös
* Anarkososialismi

## Lähteet

## Kirjallisuutta
* 

## Aiheesta muualla
Anarkososialismi

**Anarkososialismi** tai **libertaarisosialismi** sisältää ryhmän poliittisia filosofioita, jotka pyrkivät luomaan yhteiskunnan ilman poliittisia, taloudellisia tai sosiaalisia hierarkioita - yhteiskunnan, jossa kaikki väkivaltaiset tai sortavat instituutiot olisi lakkautettu ja niiden sijasta jokaisella olisi vapaa, tasavertainen yhteys tiedon ja tuotannon välineisiin, tai yhteiskunta, jossa sortavia instituutioita ja hierarkioita olisi radikaalisti vähennetty ja heikennetty. Tämä saavutettaisiin lakkauttamalla yksityisomistus ja antamalla tuotantovälineiden ja resurssien suora hallinta työväenluokalle ja muille omistamattomille luokille. Vaikka sosialismin monet muodot painottavat valtion tai poliittisen puolueen roolia vapauden ja sosiaalisen oikeudenmukaisuuden edistämisessä, libertaarit sosialistit luottavat ammattiliittoihin, työläisneuvostoihin, osuuskuntiin, kansalaisten kokouksiin ja muihin ei-byrokraattisiin, hajautettuihin toiminnan muotoihin. Monet libertaarisosialistit puhuvat valtion täydellisen poistamisen puolesta ja näkevät valtion kapitalistisen luokkajärjestyksen suojavallina.

Libertaarisosialistisiksi kutsuttuja poliittisia filosofioita ovat muun muassa monet anarkismin variaatiot (esimerkiksi anarkistinen kommunismi, kollektivistinen anarkismi, vasemmistoanarkismi, anarkosyndikalismi ja jotkut individualistisen anarkismin muodot), mutualismi, sosiaaliekologia ja neuvostoihin perustuva kommunismi (tai jopa kommunismi itsessään, niin kuin sen kuvailivat Karl Marx ja Lenin sosialismin kehittyneimmäksi vaiheeksi). Jotkut käyttävät libertaarisosialismi-termiä synonyyminä anarkismille.

Eräs tunnettu libertaarisosialisti on yhdysvaltalainen kielitieteen professori Noam Chomsky.

## Aiheesta muualla

*Ludwig von Mises: Human action ja syndikalismikritiikkiä
*Anarchosyndicalism by Rudolf Rocker
Objektivismi

**Objektivismi** viittaa seuraaviin filosofisiin näkökantoihin:

* Ontologiseen objektivismiin, jonka mukaan todellisuus on olemassa ihmisistä riippumatta &ndash; käytännössä suuri osa ihmisistä on tässä mielessä objektivisteja, koska monet uskovat objektiivisten faktojen olemassaoloon.
* Eettiseen objektivismiin, jonka mukaan on objektiivisia syitä hyväksyä joitakin moraalia koskevia väittämiä ja hylätä toisia.
* Ayn Randin objektivismiin, jonka mukaan objektiivisten faktojen olemassaolon hyväksymisestä väistämättä seuraa rationaalisen ajattelun, egoistisen etiikan ja kapitalistisen politiikan kannattaminen.

Objektivismin vastakohtina voidaan yleensä pitää relativismia ja subjektivismia.

## Katso myös

* Objektiivisuus
Kapitalisti

**Kapitalisti** merkitsee joko rikasta pääoman eli kapitaalin omistajaa tai kapitalismin kannattajaa. Pääoman omistajasta sanaa käytetään varsinkin politiikasta puhuttaessa.

Kapitalisti on erityisesti pääoman tuotolla (korot, osingot, vuokrat tms.) eläjä, jonka ei tarvitse tehdä työtä elääkseen.

Marxismin mukaan pääomatuloilla eläjä riistää työläisiä eli proletaareja.

Marxilaisen ajattelun mukaan kapitalistisessa yhteiskunnassa kapitalisti omistaa tuotantovälineet. Omistuksen nojalla hän saa määräysvallan tuotannon tuloksiin. Osan tuotannosta syntyneestä arvonnoususta kapitalisti maksaa työläisille palkkana, mutta loput hän pitää itse. Muita tuloja kapitalisti saattaa hankkia keinottelemalla ei-tuotannollisilla finanssipääomilla kuten arvopapereilla ja kiinteistöillä. Kapitalistit myös kilpailevat keskenään. Kilpailun seurauksena kapitalistien pääomat kasautuvat entistä harvempien kapitalistien käsiin.

## Historia
Englantilainen kirjailija Arthur Young käytti termiä kapitalisti vuonna 1792 julkaistussa teoksessaan *Travels during the years 1787, 1788 and 1789, undertaken more particularly with a view of ascertaining the cultivation, wealth, resources and national prosperity of the kingdom of France*. Hän käytti termiä viitaten niihin, jotka omistivat talousjärjestelmässä pääomaa.

## Katso myös
* Anarkokapitalisti

## Lähteet
Marx

**Marx** on muun muassa seuraavien henkilöiden sukunimi:

*Karl Marx (1818–1883), saksalainen sosialistinen filosofi
**katso myös: marxismi
*Dick Marx (1924–1997), yhdysvaltalainen jazzpianisti, sovittaja ja jinglejen säveltäjä
*Eleanor Marx (1855–1898), Karl Marxin tytär, sosialisti ja kääntäjä
*Joseph Marx (1882–1964), itävaltalainen säveltäjä, musiikkitieteilijä ja musiikkipedagogi
*Laura Marx (1845–1911), Karl Marxin tytär, sosialisti ja kääntäjä
*Lisa Marx (s. 1981), yhdysvaltalainen kitaristi
*Malcolm Marx (s. 1994), eteläafrikkalainen rugby union -pelaaja
*Paul John Marx (1935–2018), ranskalainen Papua-Uudella-Guinealla toiminut katolinen piispa
*Reinhard Marx (s. 1953), saksalainen katolinen arkkipiispa ja kardinaali
*Richard Marx (s. 1963), yhdysvaltalainen rocklaulaja ja lauluntekijä
*Vibeke Marx (s. 1948), tanskalainen kirjailija
*Wilhelm Marx (1863–1946), saksalainen poliitikko
*Marxin veljekset, yhdysvaltalainen koomikkoveljesryhmä:
** Groucho (1890–1977), Julius  
** Chico (1887–1961), Leonard 
** Harpo (1888–1964), Adolph Arthur 
** Zeppo (1901–1979), Herbert
** Gummo (1892–1977), Milton

## Nimen muita merkityksiä
* Marx, hahmo Kirby’s Fun Pak-tasohyppelypelissä

## Katso myös
* Marks (aiemmin *Baronsk*, *Jekaterinenštadt*, *Marksštadt*), kaupunki Venäjällä
* Karl-Marx-Stadt, itäsaksalaisen Chemnitzin kaupungin nimi vuosina 1953–1990
* Freud Marx Engels & Jung, suomalainen folk- ja rock-yhtye
David Friedman

**David Friedman** (s. 1945) on yhdysvaltalainen taloustieteilijä, fyysikko ja aktiivinen libertaari ja anarkokapitalisti. Hänen tunnetuin teoksensa on *The Machinery of Freedom*, jossa hän perustelee anarkokapitalismia lähinnä taloustieteellisin argumentein. Häntä on joskus pidetty utilitaristina, mutta hän kiistää sen ja sanoo kannattavansa lähinnä yksilönvapautta. Hän kuitenkin katsoo seurausten analysoinnin olevan parempi tapa perustella anarkokapitalismia ja libertarismia niille, jotka eivät kannata libertaaria etiikkaa. Tästä on seurannut yllä mainittu sekaannus. 

David Friedman on oikeustaloustieteilijä. Hänen mukaansa lain tulee olla tehokasta. Tämän mukaan esimerkiksi tahallisesta rikoksesta kannattaa antaa kovempi rangaistus eikä tahattomasta rikkeestä tule välttämättä rangaista. Hänen mielestään myös hätätapaus on syy olla antamatta rangaistusta. Hänen mielestään vähäisestä ulkoishaittojen aiheuttamisesta ei kannata antaa rangaistusta eikä sanktiota toisin kuin Murray Rothbardin mielestä. David Friedmanin mukaan Englannista peräisin oleva common law on ollut melko tehokasta oikeutta.

David Friedman syntyi juutalaiseen perheeseen, jonka isä oli Nobel-palkittu taloustieteilijä Milton Friedman. Siinä missä David Friedman on libertaari, Milton luokitellaan joko markkina- tai sosiaaliliberaaliksi määritelmästä riippuen.

David Friedman on alun perin fyysikko, sittemmin taloustieteen professori, oikeustieteen professori, kolumnisti, fantasiakirjailija sekä ahkera keskiaikaharrastaja ja SCA:n suurimman tapahtuman Pennsic War perustaja.

## Lähteet

## Aiheesta muualla

*David D. Friedmanin kotisivu
*David D. Friedmanin blogi
Ludwig von Mises

**Ludwig von Mises** (29. syyskuuta 1881 – 10. lokakuuta 1973) oli viimeisiä itävaltalaista koulukuntaa edustavia taloustieteilijöitä ja nykyisen libertaristisen liikkeen merkittävä esikuva.

## Elämä
Ludwig von Mises oli matemaatikko ja fyysikko Richard von Misesin veli. Hän syntyi Itävalta-Unkarin keisarikunnan itäosassa sijainneessa Lembergissä (nykyinen Lviv Ukrainassa) ja opetti Wienin yliopistossa 1913–1934. Samanaikaisesti hän toimi Itävallan valtion taloudellisena neuvonantajana muun muassa Itävallan keskuskauppakamarin virkamiehen ominaisuudessa ja ensimmäisen maailmansodan jälkeen myös Kansainliiton asettaman Itävallan sotakorvauskomitean johtajana. 

Vuonna 1934 hän muutti Geneveen Sveitsiin saatuaan viran kansainvälisen talouden professorina Institut Universitaire des Hautes Études Internationalesissa. Sveitsissä asuessaankin Mises jatkoi osa-aikaisesti työtään Itävallan keskuskauppakamarissa, mutta vuoden 1938 Anschlussin yhteydessä tapahtuneen Saksan kansallissosialistisen työväenpuolueen valtaannousun jälkeen Mises ei voinut palata Itävaltaan juutalaisen syntyperänsä vuoksi. 

Vuonna 1940 hän muutti edelleen Yhdysvaltoihin, missä hän opetti New Yorkin yliopistossa 1945–1969.

## Ura
Misesiä pidetään usein itävaltalaisen taloustieteen yhtenä keskeisenä asiantuntijana. Kirjoissaan *Human action* ja *Epistemological problems of economics* hän myös hahmotteli prakseologiaa, itävaltalaisen sosiologian kulmakiveä. Mises kirjoitti ja luennoi laajasti klassisesta liberalismista. Hän kannatti täysin vapaata markkinataloutta ja vähimmäistä yövartijavaltiota. Misesillä oli ratkaiseva vaikutus oppilaaseensa Friedrich von Hayekiin, joka sai sittemmin taloustieteen Nobel-palkinnon ja tunnettiin myös liberalismia puolustavana kirjailijana ja filosofina. Hayek on sanonut kääntyneensä sosialismista liberalismiin parikymmenvuotiaana 1920-luvulla nimenomaan opettajansa Misesin teosten *Liberalismi* ja *Sosialismi* ansiosta. Mises vastusti sosialismia ja suunnitelmataloutta sen vähäisimmissäkin muodoissa koko elämänsä ajan, mutta hänen luottamuksensa vapaaseen markkinatalouteen lujittui vasta hänen nähtyään bolševikkien valtaantulon Venäjällä ja kansallissosialismin nousun Saksassa ja Itävallassa. 

Mises pyrki osoittamaan, että kun valtio lisää rahamäärää katteettomasti, seurauksena on suhdannevaihteluita, syntyy talouskupla, jota seuraa lama.

Mises myös tutki valtiojohtoisten talouksien ja (kannattamiensa) vapaiden markkinatalouksien eroja sekä osoitti talouslaskun ongelman: suunnitelmataloudessa, ilman markkinatalouden hintamekanismia, hyödykkeen kysyntää ei voi tietää, joten on mahdotonta tehdä oikeaa päätöstä siitä, paljonko sitä pitäisi tuottaa. Tällä perusteella hän ennusti Neuvostoliiton romahduksen poikkeuksellisen varhaisessa vaiheessa.

Auburnissa Alabamassa toimiva Ludwig von Mises -instituutti on perustettu jatkamaan von Misesin työtä.

## Lähteet

## Aiheesta muualla

* Ludwig von Mises -instituutti
* Ludwig von Mises -instituutti Suomessa 
* Misesin teoksia Internetissä
** ''Liberalism''
** ''Socialism'' 
** ''Human action''
Tory

**Tory-puolue** on Ison-Britannian konservatiivisen puolueen lempinimi. 

Nimitys ”tory” tulee iirinkielisestä *lainsuojatonta* tai *varasta*  tarkoittavasta sanasta *toraidhe*, ja se on tarkoittanut 1640- ja 1650-luvuilla irlantilaisia sotilaita, jotka taistelivat Oliver Cromwellia ja englantilaisia miehittäjiä vastaan. Englannin uskonpuhdistuksen aikana 1600-luvun lopulla oli vallalla toryjen ja whigien välinen kiista siitä, voiko kuningas Jaakko II nousta valtaistuimelle, vaikka oli katolinen, anglikaanikirkkoa tukeneen veljensä Kaarle II:n jälkeen. Toryt kannattivat tällöin Jaakkoa. Toryt ja whigit olivat Ison-Britannian parlamentin kaksi puoluetta 1700-luvulla, vaikka niiden väliset erot osittain laimenivatkin.

Britanniassa nimitys on käytännössä synonyymi sanalle *konservatiivi* (puoleen jäsen), vaikka se ei olekaan virallinen nimitys. BBC:n oman tyyliohjeen mukaan puolueen jäsenistä puhuttaessa käytetään ensin sanaa *konservatiivi* ja tämän jälkeen voidaan vaihtaa sanaan *tory*.

Etymologiansa vuoksi tory-nimitystä on toisinaan pidetty loukkaavana. Tosin monet konservatiivisen puolueen jäsenet viittaavat itseensä kyseisellä termillä.

## Nimitys muualla
* Kanadassa konservatiivisen puolueen jäsenistä käytetään myös nimitystä *tory*. Maassa tunnetaan myös termit *sininen tory*, joka viittaa urbaaniin liikemaailmaan, ja *punainen tory*, joka viittaa takamaiden raivaajiin.
* Yhdysvalloissa tory-nimitystä käytettiin niistä *[[Lojalisti (Amerikan vallankumous)|lojalisteista]]*, jotka vastustivat Amerikan yhdysvaltojen itsenäistymistä Isosta-Britanniasta.

## Lähteet

## Aiheesta muualla
Tasavallan presidentti

**Tasavallan presidentti** tarkoittaa seuraavia:

* Suomen tasavallan presidentti, Suomen tasavallan valtionpäämies
* Italian tasavallan presidentti (), Italian tasavallan valtionpäämies
* Ranskan tasavallan presidentti (), Ranskan tasavallan valtionpäämies
* Tasavallan Presidentti, suomalainen yhtye
* Tasavallan presidentti, suomalainen televisiosarja.

## Katso myös
*Presidentti (täsmennyssivu)
*Presidentit
Maaherra

**Maaherra** () oli Suomessa vuoteen 2009 saakka ja edelleen Ruotsissa läänin ylin johtaja ja valtionhallinnon edustaja. Nimitystä käytetään myös käännöksenä muiden maiden maakuntatason johtajista, kuten prefekteistä.

## Suomessa

Suomen maaherrat nimitti valtioneuvoston suosituksesta tasavallan presidentti.

Maaherran tehtävät olivat:
* vastata lääninhallituksen tulostavoitteiden saavuttamisesta ja toiminnan tuloksellisuudesta
* seurata lääninhallituksen alaisten virastojen ja laitosten toimintaa
* sovittaa yhteen lääninhallituksen eri osastojen toiminnan
* hyväksyä tulossopimukset eri ministeriöiden ja keskusvirastojen kanssa

### Viran historiaa
Vuosina 1837–1918 maaherran nimitys oli kuvernööri. Nimityksenmuutos tapahtui 10. huhtikuuta 1837 annetulla keisarin kuulutuksella, jonka mukaan maaherra
nimitys muutettiin "kuvernööriksi". Kuulutus kumottiin 10. tammikuuta 1918 annetulla asetuksella, jolla säädettiin, että kuvernööriä on vastedes nimitettävä maaherraksi ja kuvernöörin virastoa maaherran virastoksi.

1900-luvun alkupuolella maaherra oli lääninsä johtaja, joka oli erityisesti vastuussa järjestyksestä ja lain ylläpitämisestä. Maaherrat johtivat erityisesti poliisitoimintaa ja vastasivat mm. puolustusvoimille toimitettavista luontaissuorituksista sekä painotuotteiden laillisuuden valvonnasta. 1960-luvulta alkaen maaherran tehtävät vähenivät vähän kerrallaan osana yhteiskunnan muutosta. Maaherra-virkanimike poistui vuoden 2009 lopussa Suomen läänien lakkautumisen yhteydessä lukuun ottamatta Ahvenanmaan valtionvirastoa, jonka ylimpänä johtajana toimii nimellisesti maaherra. 

## Ruotsissa
Ruotsissa maaherran tehtävät ovat samankaltaiset kuin Suomessa oli.

## Norjassa
Norjassa maaherraa vastaava virka on vuodesta 2020 ollut nimeltään *statsforvalter*. Vuosina 1919–2020 sen nimi oli *fylkesmann* ja sitä ennen *amtmann*. Maaherra on valtion ylin edustaja lääneissä (*fylke*) ja johtaa sekä koordinoi aluehallintoa.

## Lähteet
SWAT

**SWAT-ryhmä** (lyhenne sanoista *special weapons and tactics*, suomeksi *erikoisaseet ja -taktiikat*) on yleisnimitys Yhdysvaltain poliisin erikoisosastoille, joita käytetään muun muassa piiritys- ja panttivankitilanteissa.

Ensimmäinen SWAT-ryhmä perustettiin vuonna 1968, LAPD:n alaisuuteen Delanossa, Kaliforniassa maatyöläisten mellakoiden taltuttamiseen. 

SWAT-ryhmät ovat paikallispoliisin erikoisyksikköjä. 

Liittovaltion poliisilla (FBI) on oma koko maassa toimiva terrorisminvastainen erikoisyksikkö, FBI HRT. Vapaasti suomeksi käännettynä HRT on "panttivankien vapautustiimi"

## Varustus

SWAT-ryhmän varustuksiin kuuluu erilaisiin tilanteisiin tarkoitettuja aseita. Niitä ovat muun muassa rynnäkkökiväärit, konepistoolit, haulikot, karbiinit ja ryhmän tarkka-ampujilla tarkkuuskiväärit. Lisäksi SWAT-ryhmä käyttää tarvittaessa kyynelkaasua ja sokaisukranaatteja.

Ryhmällä on käytössä myös muita erikoisvälineitä, joihin kuuluvat esimerkiksi kovat suojaliivit, erikoisvalmisteiset varsikengät, tiirikointi/ovenmurtovälineet, panssaroidut kulkuneuvot ja lämpö- ja pimeänäkölaitteet sekä erikoispeilit, joilla he voivat katsoa vaikkapa oven alitse.

### Ajoneuvot

SWAT käyttää erilaisia panssaroituja ajoneuvoja. Ajoneuvokantaan kuuluvat muun muassa ARV-ajoneuvot (*Armored Rescue Vehicle*, panssaroitu pelastusajoneuvo), panssaroidut rekat, bussit sekä helikopterit. Lisäksi SWAT saattaa käyttää myös ulkomuodoltaan normaaleja ajoneuvoja. SWAT on joissakin tapauksissa käyttänyt myös paikalla olleita satunnaisia ajoneuvoja; North Hollywoodin pankkiryöstön yhteydessä vuonna 1997 SWAT otti käyttöönsä pankin oman rahankuljetusauton hakeakseen loukkaantuneita poliiseja tulen alta.

## SWAT fiktiossa
SWAT-ryhmien toimintaa on nähty usein erilaisissa toimintaelokuvissa ja televisiosarjoissa. Aiheesta on tehty myös pelejä, joista tunnetuimpia ovat Sierran ''SWAT''-pelisarja. Yksi tunnetuimmista SWATin elokuva-esiintymisistä tapahtui vuonna 2003 julkaistussa Clark Johnsonin elokuvassa *[[S.W.A.T.]]* SWAT-joukot ovat myös mukana *[[Mirror’s Edge]]* -pelin päävastustajina.

## Katso myös
*GSG 9
*GIGN

## Lähteet

## Aiheesta muualla
Richard von Mises

**Richard von Mises** (19. huhtikuuta 1883 Lemberg, Itävalta-Unkari – 14. heinäkuuta 1953 Boston, Yhdysvallat) oli itävaltalaissyntyinen matemaatikko ja fyysikko.

Von Mises syntyi Lembergissä, (nykyisessä Lvivissä, Ukrainassa). Hänen isänsä oli rautatiellä töissä teknisenä asiantuntijana. Hänen vanhemmasta veljestään Ludwig von Misesistä tuli kuuluisa taloustieteilijä. Richard von Mises kiinnostui matematiikasta tekniikan kautta opiskellessaan Wienin teknillisessä yliopistossa matematiikkaa, fysiikkaa ja tekniikkaa.

Von Mises tutki etenkin numeerista matematiikkaa ja kehitti soveltavan matematiikan opetusta. Hän oli soveltavan matematiikan professori Strasbourgissa ja Berliinissä, missä hänen laitoksensa panosti todennäköisyyslaskentaan, differentiaaliyhtälöiden numeeriseen ratkaisuun ja aerodynamiikkaan.

Natsien noustua valtaan von Mises muutti  Turkkiin jossa hän toimi matematikkona Istanbulin yliopistossa ja muutti myöhemmin Yhdysvaltoihin jossa hän sai paikan Harvardista.

## Lähteet

## Aiheesta muualla

*History of Mathematics archive: Richard von Mises
Dynamiitti

**Dynamiitti** (kreikk. *dynamis*, voima, väkivalta) on räjähde, joka alun perin valmistettiin pääasiassa nitroglyserolista ja piimaasta,
suhteessa kolme osaa nitroglyserolia ja yksi osa piimaata. Kaikille dynamiittituotteille yhteinen ainesosa on räjähdysöljy, joka sisältää nitroglyserolia ja nitroglykolia. Nitroglyseroli räjähtää helposti itsestään esimerkiksi kolhusta tai iskusta, mutta piimaahan imeytettynä se on vakaampi ja helpompi kuljettaa. Dynamiitin vanhetessa nitroglyseriiniä voi vuotaa ulos, mikä saattaa aiheuttaa turvallisuusriskin. Dynamiitin vedenkestävyys on hyvä, koska nitroglyseroli ja -glykoli liukenevat heikosti veteen.

Räjähdysöljyn lisäksi dynamiitit sisältävät nitroselluloosia, ammoniumnitraatteja, natriumnitraattia, nitroyhdisteitä, puujauhoa ja väriaineita. Putkipanosdynamiiteissa yhtenä pääaineena on piimaa. Dynamiitteihin voidaan myös lisätä muita aineita räjähdyslämpötilan (alumiini), -nopeuden (pentriitti) tai muiden ominaisuuksien muuttamiseksi.

Dynamiitin kehitti ruotsalainen Alfred Nobel vuonna 1866 Venäjän öljykenttien tarpeisiin. Patentin dynamiitti sai 14. joulukuuta 1866. Nobel hankki dynamiitin avulla suuren omaisuuden, jonka hän testamenttasi jaettavaksi Nobel-palkintoina. Dynamiitti on joskus väitetty kehitetyn sen vuoksi, ettei kukaan uskaltaisi aloittaa sotaa niin voimakkaan räjähteen pelossa, mikä kuitenkin lienee Alfred Nobelin pasifistisista aatteista johdettua yksinkertaistamista.

Dynamiittia on käytetty jo yli sata vuotta. Sitä käytetään edelleenkin yleisesti louhintaräjähteenä.

## Katso myös
* TNT
* Muoviräjähde

## Lähteet

## Aiheesta muualla

* 
* 
*
Kibbutsi

**Kibbutsi** () on israelilainen kollektiivitila. Maassa on nykyisin noin 250 kibbutsia.

## Historiaa
Ensimmäiset kibbutsit perustettiin vuoden 1909 jälkeen vapaaehtoisiksi ja tasa-arvoisiksi kommuuneiksi, joiden asukkaat noudattavat tiettyä yhteiskuntasopimusta. Opetus, kulttuuri ja sosiaalinen elämä on kibbutsilla järjestetty kooperatiivisesti, ja omistus on kollektiivista. Kaikki kibbutsin ja sen asukkaiden tuotot käytetään yhteiseksi hyväksi kibbutsin pyörittämiseen, sijoituksiin sekä keskinäiseen apuun ja vastuuseen. Asukkaat saavat käyttöönsä perhekokoonsa suhteutetun rahamäärän, joka ei riipu heidän työstään tai asemastaan – muutama kibbutsi tosin tekee tähän poikkeuksen. Päätökset tehdään suoran demokratian keinoin, jossa jokainen yksilö on mukana vaikuttamassa asioihin.

Kaikki lapset saavat opetuksessa samat lähtökohdat. Lapset ovat perinteisesti asuneet omissa tiloissaan, ja heitä on hoidettu yhteisöllisesti. Suurin osa kibbutseista kuitenkin luopui lasten yhteisestä nukkumisesta 1990-luvun alusta lähtien.

Ensimmäiset kibbutsit olivat aina maatalousyhteisöjä, joissa asuttiin vaatimattomasti ja syötiin yhteisruokalassa. 1970- ja 1980-luvulla moni kibbutsi  yksityistettiin. Maatalouden rinnalle on tullut myös monipuolista valmistusteollisuutta. Israelin maataloustuotannosta kibbutsien osuus on noin 10 prosenttia. Joissakin kibbutseissa on hotelleja turisteille.

Kibbutsien merkitys on nykyisin selvästi pienempi Israelissa kuin alkuvuosikymmeninä. Maassa on 250 kibbutsia, joissa asuu noin 125&nbsp;000 ihmistä. Kibbutsit vaihtelevat kooltaan, ja asukkaita niissä on sadan ja tuhannen väliltä. Useimmat kibbutseista ovat uskonnottomia; uskonnollisia kibbutseja on parikymmentä.

## Kibbutsimatkailu
Erityisesti 1970-luvulla Israelin kibbutsit olivat suosittuja länsieurooppalaisen nuorison reppumatkailun ja vapaaehtoistyön kohteita. Niillä kävi jopa 50&nbsp;000 ulkomaalaista vuodessa, yleisimpänä työmuotona hedelmäsadon poiminta. Suomesta kibbutsimatkoja järjesti Finkiv-, Ruotsista Svekiv-niminen organisaatio. Matkailuinto syntyi vuoden 1967 kuuden päivän sodan jälkeen ja jatkui 1990-luvulle asti. Vuosituhannen vaihteessa kibbutsimatkailu käytännössä loppui, kun kibbutsit yksityistettiin ja niiden prioriteetit muuttuivat sen myötä liiketaloudellisemmiksi. 2020-luvulla pari-kolmekymmentä kibbutsia ottaa yhä vapaaehtoisia tyypillisesti kuuden kuukauden vapaaehtoistöihin Kibbutz Volunteers -järjestön kautta.

## Katso myös
* Westermarck-ilmiö

## Lähteet

## Aiheesta muualla
Suomen sosiaalifoorumi

**Suomen sosiaalifoorumi** on kansainvälisten esikuvien mukaan järjestettävä vuotuinen tapahtuma, joka on järjestetty vuodesta 2002. Mukana on lähes sata järjestöä. Sen motto on “Toisenlainen maailma on mahdollinen.” Liike on syntynyt reaktiona uusliberalistiseen talouspolitiikkaan. Pohdinnan aiheena on vaihtoehtoinen globalisaatio, joka ei tapahdu suuryritysten ehdoilla vaan jossa keskeisiä ovat solidaarisuus, ihmisoikeudet ja demokratia.

Tapahtuman järjestäjien joukossa on punavihreitä järjestöjä, ammattiyhdistysaktiiveja, kirkon ja kulttuurialan väkeä ja muita yhteiskunnallisesti aktiivisia tahoja. 

## Katso myös
* Euroopan sosiaalifoorumi
* Maailman sosiaalifoorumi

## Lähteet

## Aiheesta muualla
* Sosiaalifoorumin verkkosivut 
* Helsingin seurakunnat aiheesta 2016
Chicagon koulukunta

**Chicagon koulukunta** voi tarkoittaa seuraavia:

* Kasvatustieteen koulukunta, Chicagon pragmatismi
*Milton Friedmanin monetaristista makrotalousteoriaa kannattava taloustieteilijöiden koulukunta. Katso myös Chicagon pojat.
*Sosiologian koulukunta, josta käytetään myös nimitystä Chicagon sosiologinen koulukunta
*Chicagon koulu, 1800- ja 1900-lukujen vaihteessa vaikuttanut arkkitehtiryhmä.
IrfanView

**IrfanView** on bosniahertsegovinalaisen Irfan Škiljanin luoma maksuton kuvankatseluohjelma. Ohjelma on nopea ja pienikokoinen, ja se tunnistaa kymmeniä erilaisia tiedostomuotoja. Vaikka ohjelma on ensisijaisesti tarkoitettu kuvankatseluohjelmaksi, löytyy siitä useita kuvanmuokkaukseen tarvittavia ominaisuuksia.

IrfanView toimii kaikissa Windows-ympäristöissä, ja siitä on saatavilla 32- ja 64-bittiset versiot. Ohjelma on käännetty yli 25 eri kielelle.

## Ominaisuudet
Ohjelmassa on seuraavia ominaisuuksia:
* Kuvien katselu ja selaus
* Kuvan näyttökoon, kirkkauden ja värisävyjen muutos
* Kuvan rajaaminen
* Tallennus eri tiedostomuotoon
* Hakemiston selaus pienoiskuvina
* Automaattisesti toistuvat kuvaesitykset ja näytönsäästäjän teko
* Panoraamakuvien luonti
* www-sivun luonti kuvahakemistosta
* näytön tai sen osan kaappaaminen
* tiedostojoukkoon kohdistuvat muunnokset
* videotoistimena käyttö pluginien avulla
* joitakin kuvasuodattimia
* tekstin lisäys kuvaan

## Lähteet

## Aiheesta muualla

* IrfanViewin virallinen sivusto
Jenny von Westphalen

**Jenny von Westphalen** (12. helmikuuta 1814 Salzwedel, Preussin kuningaskunta – 2. joulukuuta 1881 Lontoo, Englanti, Ison-Britannian ja Irlannin yhdistynyt kuningaskunta), myöhemmin **Jenny Marx**, tunnetaan saksalaisen filosofin ja yhteiskuntatieteilijän Karl Marxin vaimona. Hän syntyi aristokraattiseen sukuun, mutta meni naimisiin Marxin kanssa, joka kuului vastaavasti alempaan porvaristoon. Avioliitosta syntyi seitsemän lasta: Jenny, Laura, Edgar, Heinrich, Franziska, Eleanor ja yksi, joka kuoli ennen nimen antamista. Vain Jenny, Laura ja Eleanor selviytyivät teini-ikäisiksi asti. Jenny kuoli syöpään juuri ennen isäänsä. Eleanor Marx teki itsemurhan 1898 – alun perin tarkoituksena oli tehdä kaksoisitsemurha ”sulhasen” Edward Awelingin kanssa, mutta tämä jätti oman myrkkynsä juomatta. Laura ja hänen miehensä Paul Lafargue tekivät itsemurhan pari vuotta ennen Venäjän vallankumousta.

## Lähteet

## Aiheesta muualla
Sosialisti

**Sosialisti** tarkoittaa seuraavia asioita:

* sosialisti, sosialismin kannattaja
* *[[Turun Päivälehti|Sosialisti]]*, Turussa vuosina 1906–1918 ja 1920–1951 ilmestynyt sanomalehti, välillä *Demokraatti* ja myöhemmin *Turun Päivälehti*
* *[[Industrialisti|Sosialisti]]*, Yhdysvaltojen Duluthissa vuosina 1914–1916 ilmestynyt sanomalehti, myöhemmin *Teollisuustyöläinen* ja *Industrialisti*
* *Sosialisti*, Työväen ja Pienviljelijäin Sosialidemokraattisen Liiton vuodesta 1960 ilmestynyt Varsinais-Suomen piirilehti
Valtiososialismi

**Valtiososialismi** on sosialismin muoto, jossa tuotantovälineet ovat valtion omistuksessa. Käytännössä tämä on usein tarkoittanut sitä, että valtionyhtiöillä on monopoli kaikilla tuotannonaloilla.

Valtiososialismin vastakohta sosialismin puitteissa on anarkososialismi. Yleensä kuitenkin valtiososialismia pidetään lähinnä kapitalismin vaihtoehtona, koska suurin osa 1900-luvun ei-kapitalistisista yhteiskunnista oli nimenomaan valtiososialistisia. Neuvostoliittoa on pidetty malliesimerkkinä valtiososialistisesta yhteiskunnasta.

Valtiososialistista yhteiskuntaa kutsutaan myös valtiokapitalismiksi. Valtionmonopolien katsotaan muun muassa itävaltalaisen taloustieteen mukaan riistävän työläisiä kapitalistien tavoin. Yleensä kapitalismilla kuitenkin tarkoitetaan tuotantovälineiden yksityisomistukseen perustuvaa talousjärjestelmää. Valtiokapitalismin käsitettä käyttävät lähinnä trotskilaiset.

## Katso myös
*Neuvostojen kommunismi
Tuotannontekijä

**Tuotannontekijät** ovat taloustieteessä hyödykkeiden eli tavaroiden ja palveluiden  tuotannossa käytettävät resurssit. 

Perinteisesti tuotannontekijät jaetaan taloustieteessä kolmeen ryhmään:
* työvoima eli ihmisten tekemä työ – työvoimalle maksetaan korvaukseksi palkkaa.
* pääoma eli tuotantolaitteet – laajasti ottaen pääomasta maksetaan korvaukseksi korkoa.
* maa ja luonnonvarat – maan käytöstä maksetaan vuokraa (maankorko).

Maa ja luonnonvarat sisältyvät kuitenkin usein pääoman määritelmään eivätkä muodosta omaa erillistä ryhmäänsä.

Nykyaikaisessa analyysissa erotetaan usein pääomahyödykkeet muista pääoman muodoista kuten inhimillisestä pääomasta. Inhimillistä pääomaa kertyy koulutuksen tai harjoituksen tuloksena. Toisinaan tuotannontekijänä mainitaan myös yrittäjyys, jolloin tarkoitetaan tuotannon organisointia, riskinottoa sekä ideointia.

Yritysten tuotantoa kuvataan tuotantofunktion avulla, joka kertoo miten tuotannontekijöistä saadaan hyödykkeitä. Makrotaloudessa kokonaistuotantofunktio kuvaa koko kansantalouden toimintaa. 

## Lähteet